КОМИ РЕСПУБЛИКАЛÖН ОЛАНПАС

**"Коми Республикаын административнöй кывкутöм йылысь"**

**Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2010 вося рака тöлысь 18 лунö

**1 статья.** Пыртны "Коми Республикаын административнöй кывкутöм йылысь" Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2004, 5 №, 3171 ст.; 2005, 3 №, 3771 ст.; 12 №, 4117 ст.; 2006, 2 №, 4218 ст.; 11 №, 4612 ст.; 12 №, 4636 ст.; 2007, 2 №, 4708 ст.; 6 №, 4848 ст.; 10 №, 5029 ст.; 11 №, 5145 ст.; 2008, 9 №, 425 ст.; 12 №, 728 ст.; 2009, 33 №, 615 ст.; 41 №, 779 ст.) татшöм вежсьöмъяс:

1. 3 статья дорö пасйöдын, 11 статьяса 2 юкöнын, 131 статьяын, 16 статьяса 10 пунктын «42,» лыдпас бöрын содтыны «43,» лыдпас.

2. 16 статьяса 11 пунктын «42 статьяöн» кывъяс вежны «42, 43 статьяясöн» кывъясöн.

3. Оланпасö содтыны татшöм 43 статья:

«**43 статья. Коми Республика мутасын вузöс, мый оз позь вузавны вöдитчыны кагалы налы 18 арöс тырттöдз, паськöдан (вузалан) нормативъяс торкалöм**

1. Коми Республикаса оланпасöн урчитöм Коми Республика мутасын печатнöй прöдукция, аудио- да видеопродукция, мукöд прöдукция, мый оз позь вузавны вöдитчыны кагалы 18 арöс тырттöдз, паськöдан (вузалан) нормативъяс торкалöм вöсна индöны административнöй штрап:

гражданалы – витсё шайтсянь öти сюрс шайтöдз;

чина йöзлы – öти сюрс шайтсянь куим сюрс шайтöдз;

юридическöй кывкутысьяслы – вит сюрс шайтсянь дас сюрс шайтöдз.

2. Тайö статьяса 1 юкöнын индöм лоöмторйыс кö лоö выльысь налы индöм административнöй мыж вештöм помасян лунсянь во чöжöн, сэки индöны административнöй штрап:

гражданалы – öти сюрс шайтсянь куим сюрс шайтöдз;

чина йöзлы – куим сюрс шайтсянь вит сюрс шайтöдз;

юридическöй кывкутысьяслы – дас сюрс шайтсянь комын сюрс шайтöдз.».

**2 статья.** Тайö Оланпасыс вынсялö сiйöс официальнöя йöзöдöмсянь дас лун бöрын.

Коми Республикаса Правительстволы лöсьöдны ассьыныс нормативнöй правовöй актъяссö тайö Оланпас серти.

Коми Республикаса Юралысь В.М.Гайзер

Сыктывкар

2010 вося рака тöлысь 29 лун

30-РЗ №

Вуджöдіс Кузнецова Н.А., 1763 пас